# data[].attributes.body
Az első cikkek egyike, amit olvastam :)

# data[].attributes.attachment_link.readable_text
Részletek

Kategória: Táplálkozás

2009. június 17. szerda, 15:26

Írta: hejszakácsok.hu

Noha Magyarország nem a sajtjairól és a sajtos fogásairól híresült el, mégis érdemes felmérni, milyen sajtokkal rukkol elő a hazai sajtipar. Cikkünk ebbe enged bepillantást.

Gyúrt sajtok

A gyúrt, más néven forrázott sajtok eredetileg Olaszországból származnak, de nálunk is népszerűek. A kárpát-medencei parenyicától a hajdú sajtokon át az egész Balkánon ismert kaskaval típusúakig. Újabban e sajtok variációi kifogyhatatlanok. A sajtok készítésekor a megalvadt és kellően besavanyodott töretlepényt feldarabolják, leforrázzák és átgyúrják - ezáltal a sajttészta rugalmasan nyújtható, szálas jellegű, és tetszőleges formájúvá alakítható. Az ilyen sajtok mindig lyuk és röghézag nélküliek, jól vághatóak - általában félkemények. Érett állapotban egészen kemények is lehetnek.

A parenyicát szalagsajtnak is nevezik. Juhtejből készül, forró sós vízben lágyítják, átgyúrják, kinyújtják, kézzel lapos szalagokra húzzák, majd összetekerik, és a tésztájából gyúrt sajtzsinórral összekötik. Többnyire megfüstölik, de van natúr változata is.

Itáliában sajátságos eljárással készítik a mozzarellát és a scamorzát, valamint ezek változatait, amelyeket már itthon is elő tudnak állítani. A mozzarellát eredetileg bivalytejből nyerték. Frissen, sós vízben, érlelés nélkül, különböző méretű gömbökben kerül forgalomba. Semleges ízű, bármilyen ételhez kiváló. Salátákhoz, koktélokhoz illik leginkább. A pizzákhoz kifejlesztett változata kissé szikkadtabb. Rokonai a provolone és a caciocavallo.
A kaskavalt és hajdú sajtot kerek sajtformába teszik, úgy érlelik néhány hónapig. A hajdú tulajdonképpen a kaskaval magyarításának vehető, kéreg és lyuk nélküli, rugalmasan vágható, telt ízű sajt. A rántott sajthoz ez a legalkalmasabb. Új sajt ebből a műfajból az Ínyenc néven megismert, különböző zöldség- és fűszerkeverékekkel töltött sajttekercs. Léteznek még kolbásszal, sonkával töltött füstölt változatok is.

Savósajtok - ordák

Szintén a friss sajtok családjába tartoznak, zsírtartalmuk - a hőkezelés következtében - nagyon alacsony, viszont fehérjében (savóprotein) gazdagok. A savósajtok Magyarországon régóta ismertek, de feledésbe merültek, mostanában néhány cég újra próbálkozik velük. A világszerte ismert és kedvelt „ricotta" nem más, mint ordasajt, hiszen a juhsajt savójából nyerik, illetve mostanában már tehénsajt savóból is. Így a sajtpiacon mindkét néven forgalmazzák, sőt egyes sajttermelők egyéb nevekkel is illetik, ez kissé megnehezíti a tájékozódást.
Eredetileg két változata van: a natúr, ami kissé édeskés, ezért torták, édességek készítésére kiváló. A másik, a sós, gyakorta fűszernövényekkel ízesítve kerül forgalomba.

Kecskesajtok

Önálló, egészen különleges sajtcsalád, alapanyaga a kecsketej. Számos változata ismert a krémsajttól az érleltebbekig. Nálunk kevésbé elterjedt, mint Európa nyugati részein. A kecsketartás a történelmi Magyarország hegyvidékein volt igazán honos, így a kecskesajt a Kárpátokban készül leginkább, színtere elsősorban a családi gazdaság. Hagyományosan rézüstben melegítik a kecsketejet, a megalvadt főzetet lyukas fémdobozba öntik, majd a savó elfolyása után sóban hengergetik, s végül fapolcon, levegős helyen érlelik.

A kecskesajt az elmúlt tíz évben újból divatba jött, s a hazai piacon is megjelent - az egyeduralkodónak számító francia mellett - egy dél-dunántúli sajtcsalád, amely friss és érlelt sajtot egyaránt tartalmaz. Abszolút különlegesség a hat hónapig érlelt extra kemény, aromagazdag, parmezán jellegű kecskesajt. Közismertebb fajták: caprini (Itália), Einetaler (Németország), Ziegetti (Ausztria).

Pannónia, a magyar ementáli

A legnépszerűbb, leguniverzálisabb alkalmazású kemény sajt. A svájci ementáli „földi mása" a magyar Pannónia, melynek a hosszú, másfél-két hónapos érlelés különleges, kissé pikáns aromát és harmonikus ízt ad. Magas szárazanyag-tartalmának köszönhetően ásványi anyagokban és vitaminokban gazdag. Az élelmiszerek közül kimagaslik magas kalciumtartalma révén, s azon laktózmentes tejtermékek közé tartozik, melyeket tejcukor-érzékenyek is fogyaszthatnak. io deka Pannónia sajt egy felnőtt napi kalciumszükségletének 8o százalékát fedezi.

Nagyméretű lyukairól könnyen felismerhető. Míg az eredeti francia és svájci változatok nyers tejből készültek, a mi Pannóniánk alapanyaga pasztörizált tej. Jól vágható, tömbösen és szeletelt formában, de még reszelve is kapható. Érdemes odahaza tovább érlelni, megéri a létrejövő ízegyüttes.
Az ementáli a svájci berni kanton Emme völgyében több száz éve kedvelt sajtféle. Az alpesi tehenek tejéből nyerhető a legjobb minőség, innen hódította meg az egész világot. Hagyományosan korong formájú, létezik 70 centiméter átmérőjű is, súlya elérheti az egy mázsát. Újabban légmentesen, fóliában érlelik, így nem lesz kérge.

Göcseji csemegesajt

Határeset: a félkemény és a lágy sajtok között foglal helyet. Jellegzetesen hazai, tehéntejből készült sajt, 1930 óta gyártják Zalaegerszegen, alapanyaga a délnyugat-dunántúli tejtermelőktől származik. A II. világháború alatt és utána szünetelt az előállítása, de a 60-as évektől újból készítik. Halványsárgás, nedves tapintású. Lyuk nélküli, kissé savanykás, zsírtartalma 50 százalékos. A natúr mellett többféle változata létezik, a köménymagos, a zöldborsos és a csípős paprikás. Az ínyencek egyik kedvence, nem reszelhető.

Félkemény sajtok

Rendkívül népes sajtcsalád. Ide tartozik a trappista, az edami, az óvári, a gouda valamennyi változata. A trappistát eredetileg francia trappista szerzetesek (Notre Dame de Port du Salut kolostorában) készítették, s titkolták a receptjét. A francia forradalom után nagy népszerűségre tett szert. Vannak köztük ritkábbak: köményes, fokhagymás változatok is. Általában pasztörizált tehéntejből készülnek, jól szeletelhetők.

Nálunk többnyire a trappistát vásárolják - nyilván az ára miatt -, az összes sajteladás 8o százaléka ebből ered. Pasztörizált tehéntejből készül, 4-5 hetes érlelést követően kerül forgalomba. Zsírtartalma 45 százalék körüli. Semleges íze miatt sokoldalúan használható. Hazánkba a XIX. század végén került el a banjalukai Mária Csillaga trappista kolostor szerzeteseinek közvetítésével.

A világszerte ismert és készített edami sajt mai hazai változata sokban hasonlít a trappistához, de kevésbé zsíros, szárazanyag-tartalma alacsonyabb. Sárgás árnyalatú, ritkán lyukas, íze, szaga enyhébb a trappistáénál. Amúgy holland eredetű, félkemény, a hollandiai Edam városában készültek az első példányok. Nálunk eidaminak is ejtik, de ez hiba, ez a szó flamandul vőlegényt jelent.
A német tilsiti sajt mintájára készül az óvári, csak ebben az esetben az alvadékrögöket a savó leválasztása után lehűtik, „megfázasztják", így tésztája egyenletesen röglyukas lesz.

Juhsajtok

A juhtej az alapanyaguk, minőségük sok esetben felülmúlja a tehéntejből készített sajtokét. A juhsajtok készítése már a római birodalom idején ismert volt. Térségünkben híresek voltak a felvidéki, erdélyi és az alföldi juhsajtok, kedvelték a juhtejből készült osztyepkát, a parenyicát és a rakottejet. A hevítésből visszamaradt savóból lett a zsendice, s ebből lecsöpögtetve az orda.

A juhsajtok lényegében félkemények, némelyikük kaskaval típusú. Az Alföld déli részén is készítenek kaskaval típusú juhsajtot, mely változat az egész Balkánon elterjedt. Ilyen az Awassi juhsajt, amely törékeny, a szájban elomló, jellegzetes aromájú, telt, sós. Kevert változata is van: fele tehén-, fele juhtejjel készül, félhold alakú.

Gomolyasajtok vagy -túrók

A friss sajtok népes családjába tartoznak. A XVI. század óta ismertek, a juhászok és juhásznék készítették juhtejből. Csak pár napig érlelik, nedves felületű, s meglátszik rajta a kendervászon gomolyaruha mintája, amelyben a sajtot lecsepegtették. Főleg Erdélyben és az Alföldön fordulnak elő különböző változatai, kellemesen sós, tejsavas sajtok. A XIX. századtól ismerünk tehéntejes és kecsketejes változatokat is, ilyen sajtfélék a palóc, a sváb és a kunsági gomolya.

Az 1990-es évek óta több cég is készít gomolyát, némelykor zöldfűszerekkel: kaporral, snidlinggel, petrezselyemmel. Eleinte cipó, majd később korong alakúra formálták a sajtot, ami jól darabolható. A gomolya a kecske- és az enyhén füstölt tehénsajt változatban egyre kedveltebb. Túró változata, a gomolyatúró egyaránt készül juh- és tehéngomolyából, íze enyhébb a juhtúrónál, tisztán vagy vajjal összekeverve, kenyérre kenve fogyasztható.

Fehér penészes lágy sajtok

A franciák szerint ezek a „virágos kérgű" sajtok. Ide tartozik a világhírű brie és camembert család. A brie francia származék, kis családi gazdaságokban készült, eredetileg még rúzsbevonattal és kékes penészbevonattal. Csak nagyüzemi előállítása óta érlelik fehér penészes héjúra. A camembert hazája Normandia. Már az 1790-es években árulták a helyi piacokon, a legenda szerint egy Marie Harelt nevű parasztasszony a feltalálója. Az amerikaiak annyira megszerették ezt az ínyencséget, hogy az asszony szülőfalujában, Vimoutiers-ben szobrot emeltek neki 1928-ban.

Ezek a sajtfélék nálunk is meghonosodtak, igaz csak a 70-es évektől létezik a magyar camembert. Eredetileg nyers, majd pasztörizált, előérlelt tehéntejből készül, nemes penésszel beoltva. Végül langyos, nedves, de szellős helyen hagyják, hadd „virágozzon ki", ez általában egy-másfél hónapig tart, majd kialakul a pihés, fehér penészbevonat. Sohasem préselik, így az érleléskor egyre krémesebbé válik. A lágy sajtok az érlelést rendszerint meghálálják, érett állapotában a sajt vágási felülete vajasan fényes, krémes. Az aromájuk érettebb állapotban ammóniássá válik. Zsírtartalmuk 45-6o százalék. A hazaiak közül a Bakony a rangidős, ezt a Tihany és a Séd Brie követik. A natúron kívül készülnek különféle fűszeres, ízesített változatokban is. Újabb sajtok nálunk a Geramont és a Diadal, ez utóbbinak már 58 százalékos a zsírtartalma. Érdekesség a Chevalier család, amely a legkiválóbb natúr sajtokból áll.

Rúzsos sajtok

A lágy sajtok családjának másik jelentős csoportját alkotják. Mosott kérgűeknek is nevezik őket a felületükön képződött vöröses sajtflórájú bevonat miatt. Valamennyi jól érlelt, aromás illatú, ami az idő múlásával egyre intenzívebb, animális. E sajtok ősei észak-francia területről származnak. Készítésük módja a kezdeti szakaszban megegyezik a fehér penészes sajtokéval, vagyis előérlelt tejből készülnek, majd formázzák őket. De az érlelés alatt különfélé összetételű folyadékokkal fürdetik a sajtot, s ebből alakul ki a rúzsos bevonat.

A magyar rúzsos sajtok többnyire félkemények, ilyen a harmincas évek óta gyártott Lajta, az 1914 óta gyártott Ilmici - más néven Moson megyei csemege - pasztörizált tehéntejből. Ezek óvári jellegű sajtok, melyeket egy-két naponként baktériumtenyészettel kevert vízzel mosnak, s ettől nyerik el rózsaszínes, sárgás színüket. A Lajta korong alakú, 50 százalékos zsírtartalommal. Pikáns ízű és illatú. Az Ilmici hasáb alakú, 42 százalék zsírtartalmú, savanykás ízű, tejsavas aromájú.

Sajátos magyar sajtunk a Magyaróváron kifejlesztett, mérsékelten lágy, kis tégla formájú teasajt, amely enyhébben rúzsos héjú, s éppen csak illatos. Ugyancsak az északnyugati végekről származik a pálpusztai, amit a belga limburgi és romadur sajtok mintájára készítenek. Valódi rúzzsal érő, lágy, pikáns, ammóniás sajt, kis 5 dekás csomagolásban árulják, az ínyencek kedvence. Erőteljes aromája miatt csak elkülönítve tárolható.
A Dunántúl déli részéből, Tolnából is van két rúzsos sajtunk: az 1880-as évektől készített Szekszárdi csemege és az újabb Tamási csemegesajt.

Füstölt sajtok

A rómaiak és a görögök elsősorban tartósítási okokból füstölték a sajtokat. Manapság, különösen mi magyarok, előszeretettel járunk el így a sajtokkal, főleg az ízük miatt. Évről évre több füstölt sajt jelenik meg a honi piacon. Többnyire a félkemény és a gyúrt sajtokat szokás füstölni, de létezik ömlesztett füstölt is Karaván néven. Újabban a gomolyákat is füstölik, a kézzel gyúrt sajttésztát kolbász köré csavarják, s így füstölik föl. Hasonlóan járnak el a lazaccal, friss sonkával töltött sajtokkal. A hajdú sajtok között is akad füstölt. Olasz mintára az itthon készült scamorza fő változata is ilyen.

A 80-as évektől henger formában kerül forgalomba a Zala füstölt sajt, amit már a 30-as évek óta gyártanak, ám mostanában sajnos alig kapható. Az igen népszerű parenyica a Felvidékről származik, eredetileg juhtejes, szalagosan feltekert, aranyságára füstölt. Ma már ez is tehéntejből készül, kívül olajosan fényes, letekerve szalagosan foszlós a tésztája. Újabban a trappistát is megfüstölik mini és nagy változatban.

Túrók minden változatban

A túrók lényegében friss sajtok - a német lakta vidékek kivételével -, a világ más részén nincs is rájuk külön megnevezés. Nálunk kiemelten fontos étel, ezt jelzi, hogy az összes hazai sajtfogyasztás felét a túró teszi ki. Több változatát ismerjük: a rögös tehéntúróból készül a legtöbb, de van juhtúró és kecsketúró is, ez utóbbi ritkaság.

Eredetileg főleg a Dunántúlon kedvelték, böjtös éteknek számított, de mára nemzeti konyhánk elengedhetetlen tartozéka. Anyaga: a megalvasztott tejet lefölözés után felmelegítik, majd vászonruhában leszűrik. Fogyasztható önmagában, tejföllel, zöldfűszerekkel, kenyérrel, valamint süteményekben, töltelékekben.

A juhtúró juhgomolyából készül oly módon, hogy azt feldarabolják, ledarálják, majd szükség szerint vajat adnak hozzá, sózzák, és kenhető állagúra keverik. Az egykori Észak-Magyarországról származik a liptói túró, mely az Alföldön is honos.

Nemes kékpenészesek

Az ínyencek között ez a királyné, legjelesebb képviselője a híres rokfort (roquefort), melynek számos rokona és alattvalója van szerte a világon. Míg az eredeti rokfort nyers juhtejből készült, mai változatait már többnyire tehéntejből erjesztik. Neve védett, csak az eredeti francia eljárás szerint készítettek számítanak valódinak. A többi hasonlónak a neve kéksajt.

Nálunk a hazai kéksajt a Márványsajt, amit Baranyában készítenek, és Villány pincéiben érlelnek. Fontos összetevője a penicilhum roqueforti nevű nemes penészgomba, ebből lesz a jellegzetes kékes-zöldes penész. Érlelés közben szurkálják, pikírozzák a sajtot, az így behatoló oxigéntől hamarabb penészedik. A márványsajt pasztörizált tejből készül, morzsálódós, ami a jó minőség egyik fokmérője, a másik a magas zsírtartalom. Nincs kérge, vágásfelülete kékeszöld, márványozott, márványfehér. Felhasználás előtt fél órával szobahőmérsékleten érdemes megszellőztetni, húros darabolóval könnyen szeletelhető.

Ömlesztett sajtok

Ezt a sajttípust az 1910-es években állították elő Amerikában és Svájcban. Az alapsajtot citrom- és foszforsav sóival megolvasztották, így homogén állományú sajtok születtek. Ezt az anyagot eleinte a selejtes sajtok újbóli feldolgozására használták, növekvő népszerűsége miatt azonban egyre jobb minőségben készítették.

A gyártás során a különféle sajtokat feldarabolják, tejpor, vaj, savó hozzáadásával beállítják a pontos víztartalmát, majd ömlesztősóval együtt kevergetve hevítik. Főbb csoportjai vágható tömbben kaphatók, kenhetők, vagy cikkekbe csomagolva forgalmazzák őket. A krémszerűeket tubusokba, tömlőkbe töltik.

A nálunk sokak által kedvelt Medvét már a háború előtt levédték, ezért hosszú ideig nem lehetett gyártani. Így született meg a Mackó sajt, majd idővel újból megkezdték a Medve termelését. A 90-es évektől egész Medve-családot fejlesztettek ki. Sonkás, paprikás, téliszalámis, hagymás, gombás stb. változatok jelentek meg a natúr mellett. Mivel alapanyaga a Pannónia sajt, ez kiemeli sok más ömlesztett sajt közül.

Külön említésre méltó a Medve Light, amely kenhető, csökkentett zsírtartalmú ömlesztett sajt. Koleszterintartalma is jóval alacsonyabb, mint mondjuk a trappistáé. A Medve Light a többi ömlesztett sajtnál 45 százalékkal kevesebb nátriumot tartalmaz. Optimális összetételének köszönhetően „szívbarát", különösen egészséges sajt.

Kapcsolódó kifejezések: sajtok&nbsp

# data[].attributes.attachment_link.description
Részletek Kategória: Táplálkozás 2009. június 17. szerda, 15:26 Írta: hejszakácsok.hu Noha Magyarország nem a sajtjairól és a sajtos fogásairól híresült el, mégis érdemes felmérni, milyen sajtokkal rukkol elő a hazai sajtipar. Cikkünk ebbe enged bepillantást. A gyúrt, más néven forrázott sajtok eredetileg Olaszországból származnak, de nálunk is népszerűek.

# data[].attributes.attachment_link.readable_text
A márványsajtok, kéksajtok, rokfortok a legmegbízhatóbban használható fűszerek - vagy akár csemegék - a sajtok világában. Ennek a viszonylag könnyen elérhető alapanyagnak kóstoltuk meg a szinte bárhol beszerezhető, szupermarketekben értékesített példányait.

Aminek örültünk: kaptunk szupermarket pultjában eredetvédett sajtot. Ami miatt szomorúak voltunk: a három legnagyobb ágyú, a gorgonzola, a roquefort és a stilton közül egyet sem sikerült beszereznünk adott keretek között. Delikátüzletek választékát nem vettük be a játékba, hiszen azok nem széles körben elérhetőek. Először is az alapfogalmak.

Kékpenészes sajtok - Laza szerkezetű, kék penicillingomba-tenyészettel beoltott sajtok. Nyirkos pincékben érlelik őket, a felvágott sajtokban sokszor megfigyelhető szabályos csíkok a pikírozás, a sajt szurkálásának nyomai, amivel a sajtmester levegőt juttat a sajtba, hogy a penészgombák minél nagyobb felületen szétterjedhessenek. Készül brie típusú, nagy nedvességtartalmú kékpenészes sajt is, ahol a kék és a fehér penészgombák nagy egyetértésben alakítják ki a sajt ízét.

Roquefort AOC - Eredetvédett, francia kékpenészes sajt. Kizárólag Rouergue mészköves talaján megélő birkák tejéből készülhet ez a sajátosan szellős állagú (ezért ezt a kékpenészes sajtokkal ellentétben nem szurkálják) 3-4 hónapig érlelt sajt, íze az érlelőbarlangok sajátos mikroklímájának köszönhetően rendkívül összetett és izgalmas.

Gorgonzola DOP - Lombardiai, tehéntejből készült sajt. Ezt az eredetvédett, pikáns sajtot 3-6 hónapig érlelik, karakterét az oltó előtt belejuttatott penicillingombák (Penicillium glaucum) alakítják. Állaga folyós, íze csípős, illata átható. A Gorgonzola Dolce a Dolcelatte szintén kékpenészes, de kifejezetten tejszínes, édes sajt növényi oltóval készült változata. A Dolcelatte Torta a tömény Dolcelatte mascarponéval rétegezve bakancslistára való; nagyüzemi termék, mégis szenzációs és imádnivaló.

Stilton PDO - Három hónapig érlelt, brit kékpenészes sajt, amelyet tehéntejből készítenek, karakterét a kékpenész gomba (Penicillium roqueforti) alakítja. Ez a feltűnően sárga színű és krémes sajt eredetvédelem alatt áll.

Márványsajt - A világ kékpenészes sajtjai közül a stilton, a gorgonzola és a roquefort a legismertebbek, utóbbi mintájára készül a magyar márványsajt. Sokan tévesen egyenesen rokfortnak titulálják, de erre az elnevezésre csak a meghatározott tenyésztésű juh tejéből, a Roquefort város közelében lévő barlangokban érlelt sajtok pályázhatnak. A gorgonzolához és stiltonhoz hasonlóan a márványsajt is tehéntejből készül, kékes színét a Penicillium roqueforti penészgombának köszönheti.

President Bleu D'Auvergne
Zsírtartalom: 50%

Illata hideg, fémes, amit nagyon erős fémes mellékíz követ. Cserébe krémes az állaga, szinte puhán folyik, nem törik. Kellemesen zsíros, és masszívan hozza a penészes kéksajtoktól elvárt karaktert, harmonikus alapvetés a kékpenészes sajtok világában. (Eredetvédett termék, kis adagokban csomagolva.)

Zsírtartalom: 27,5%

Éppen csak annyi savanykás szaga van, hogy a hónaljunkba nem kennénk, de ezt leszámítva alig áraszt magából valamilyen illatot. Kifejezetten gumis állag, és rendkívül sós. A kéksajtkaraktert némi akolmeleg istállóíz képviseli, de a só minden mást elnyom a morzsálódó és rugalmas szövetben.

Zsírtartalom: 28,6%

Tihany Kék-Fehér Camembert
Határozott, savanyú szag, amiben keresve sem találjuk a penészes sajtokra jellemző összetett, akár lábszagnak csúfolt illatokat. Csípősen savanyú, és fémes utóíze van, elhangzik a gyomorsav kifejezés. Állaga szoba-hőmérsékletű vajra emlékeztet, amit kifejezetten kedveltünk, de savanyúsága elnyomja a penészes karaktert. Faragatlan, tömény termék.

Zsírtartalom: 31%

Már ránézésre sem tudunk eltekinteni a - kategóriájukban politikailag korrekten fogalmazva az enyhe vonalat képviselő - Tihany camembert-ektől. És a sajt tényleg egy kéksajtos Tihany camembert, de kegyetlenül keserű kiadásban, ami egyik sajttípussal szemben sem elvárás. Érlelt és nemespenészes helyett inkább romlottnak tűnik. (A kékpenészes sajtokban a keserűséget okozhatja a helytelen érési folyamat vagy a fehérpenész jelenléte is, a kék-fehér esetében az utóbbi adott.)

Szinte szagtalan, a kelleténél édesebb, fojtós és ragadós állagú. Enyhén keserű, belépőnek tudjuk elképzelni ebbe a sajtvilágba, már aki szereti az édes-keserű ízpárt és fél a karakteres érlelt sajtoktól, vagy csak most ismerkedik, és nem mer nagyágyúval kezdeni.

Ha a Niva sós volt, akkor nem tudjuk, hogy ez mi, esetleg a sósabb kifejezést tudjuk használni. Illata ázott avarra emlékeztet, az íze úgy sós, mintha valami édességet sóztunk volna el, mert az alap édeskés.

Steak márványsajtos vajjal Gorgonzolavaj Receptjeink kékpenészes sajtokkal: Gorgonzolás-fügés szendvics Gorgonzolás-fügés pizza Gorgonzolás-tejszínes gnocchi Négysajtos pizza Pizza krumplival és gorgonzolával
zsírtartalom: 60%

A legkeményebb ázott bőrcipő és lábszag keveredik az illatában. Olvadtvaj-állag, krémes, és az íze is barátságos, kellemes. Ennek az egynek van kifejezett lucskos szalmás utóíze - amit van, aki szeret, sőt, örül neki -, ami a tejszínes, édes alapban nagyon kereken adja; szerettük. Ez egy ún. duplatejszínes sajt. A duplatejszínes/triplatejszínes sajtok esetében a sajt előállításához felhasznált tej tejszínnel van dúsítva, így érve el a 60, ill. 75%-os zsírtartalmat. Elég jó sajtok tudnak ezek lenni.

Márványsajtos spenótleves

# data[].attributes.attachment_link.description
A márványsajtok, kéksajtok, rokfortok a legmegbízhatóbban használható fűszerek - vagy akár csemegék - a sajtok világában. Ennek a viszonylag könnyen elérhető alapanyagnak kóstoltuk meg a szinte bárhol beszerezhető, szupermarketekben értékesített példányait. Aminek örültünk: kaptunk szupermarket pultjában eredetvédett sajtot. Ami miatt szomorúak voltunk: a három legnagyobb ágyú, a gorgonzola, a roquefort és a stilton közül egyet sem sikerült beszereznünk adott keretek között.

# data[].attributes.headline
Sör-sajt ízkombinációk (amiről nem érdemes lemaradni)

# data[].attributes.subject
Sör-sajt ízkombinációk (amiről nem érdemes lemaradni)

# data[].attributes.body
Videóval! Szigorúan 18 év felett! ,)

# data[].attributes.body
Sajttípus | Hozzáillő bor
-Átlagos Brie | Cabernet, Beaujolais
-Camembert | Cabernet, Chenin Blanc
-Cheddar, eros | Cabernet, Rioja, Sauvignon Blanc
-Cheddar, lágy | Champagne, Chardonnay
-Cheshire | Rizling
-Danish Blue | Cabernet
-Edami | Rizling, Champagne
-Feta | Beaujolais
-Gorgonzola | Sauternes - Bordeaux
-Gouda | Rizling, Champagne
-Göcseji Csemege | Szekszárdi Kadarka
-Gruyere | Chardonnay, Sauvignon Blanc
-Karaván | Juhfark
-Kecskesajt | Sancerre, Vouvray
-Köményes | Fűszeres tramini
-Krémsajt | Cirfandli
-Márványsajt | Portói, Madeira, -Sherry
-Medve | Bátaszéki Sauvignon Blanc
-Pannónia | Villányi Kékoportó
-Premium Brie | Champagne, Sherry
-Roquefort | Portói
-Sport sajt, Tartare | Egri leányka, Sauvignon Blanc
-St. Agur | Badacsonyi Muskotályos
-Stilton | Portói
-Swiss | Fűszeres Tramini
-Tihany Camembert, Geramont | Cserszegi Fűszeres
-Trappista | Egri Bikavér

# data[].attributes.body
Rajta az eddig kedvenccel, a cheddar-ipa párossal!

# data[].attributes.attachment_link.title
9 Charts That Will Help You Pair Your Cheese And Wine Perfectly

# data[].attributes.attachment_link.description
These cheesy charts are anything but cheesy!

# data[].attributes.attachment_link.readable_text
Mit tehetünk, ha az idős szülőnk elszigetelődött, és szinte semmilyen aktivitásra nem tudjuk rábírni? Sok esetben úgy hisszük, mi jobban tudjuk, mire van szüksége. Érdemes erőltetni bizonyos döntéseket, a társasági életet, vagy akár egy költözést? Egyáltalán: hogyan kommunikáljunk az idős hozzátartozóinkkal? Szülősors sorozatunk 4. részében Pék Győző gerontopszichológust, a Debreceni Egyetem Személyiség- és Klinikai Pszichológiai Tanszékének vezetőjét kérdeztük.

# data[].attributes.attachment_link.description
Mit tehetünk, ha az idős szülőnk elszigetelődött, és szinte semmilyen aktivitásra nem tudjuk rábírni? Sok esetben úgy hisszük, mi jobban tudjuk, mire van szüksége. Érdemes erőltetni bizonyos döntéseket, a társasági életet, vagy akár egy költözést? Egyáltalán: hogyan kommunikáljunk az idős hozzátartozóinkkal? Szülősors sorozatunk 4.

# data[].attributes.attachment_link.readable_text
Bár imádjuk az exkluzív, csillogó és a borospincés borkóstolók hangulatát is, mi lenne, ha most inkább otthon randiznánk egy testes vörössel? Tartsa be a házi borkóstolók aranyszabályait, így tökéletes este elébe nézhet!

Mire van szükségünk egy vidám borkóstolóhoz? Néhány jó minőségű borra, egy-két pikáns sajtra, és remek hangulatra. Ahhoz azonban, hogy tényleg lenyűgözzük a barátainkat és a családot, elengedhetetlen figyelembe venni néhány alapszabályt, például a tökéletes bor-sajt párosítás titkait.

Ha azonos régióból, ugyanabból a mikroklímából, azonos tradíciókat követő termelőktől származó termékeket választunk, nem fogunk mellélőni; ezek a párosítások nagyon jól kiegészítik egymást. Ám nem feltétlenül kell ezt a szabályt nagyon komolyan venni, hiszen sokkal fontosabb például, hogy a bor és sajt ízintenzitása hasonló legyen; egy nagyon erős, érett sajthoz érdemes egy hasonlóan intenzív ízű bort választani.

Csak a legérettebb sajtokat válassza magas alkoholtartalmú borokhoz, egy könnyedebb sajt nem tud versenyezni egy tüzes vörösel, vagy például egy likőrborral. A gyümölcsös borok kevésbé érett gomolya jellegű sajtokat kívánnak, az érett, penészes sajtok mellé egy öregebb, testes vöröset, vagy a természetesen magas cukortartalmú borokat kínáljunk.

Sajt-bor párosítások

A fehérpenészes sajtok (camamber, brie) a magas zsírtartalmuk miatt mindenképpen a tüzesebb borokat, esetleg a habzó borokat kedvelik. Egy kevésbé érett sajthoz inkább fehér, például tokaji furmint, érettebbekhez rosé vagy testesebb vörösbor, mint a cabernet sauvigon való.

Az ementáli típusú sajtok általában üde, gyümölcsös aromájú, de teltebb vörösborokat kívánnak, mint amilyen a pinot noir vagy a merlot. A kéksajtok, vagyis a kék nemes penésszel érlelt sajtok pedig a karakteresebb borokat szeretik, mint a Tokaji Aszú, vagy egy shiraz. Közhely ugyan, de a kecskesajt és a sauvigon blanc párosa is tényleg remek.

Az intenzív, füstös sajtokhoz lágy, kerek, üde fehérbor dukál. A szürkebarát, a hárslevelű vagy a királyleányka is tökéletes kiegészítője lehet egy szelet füstölt sajtnak. Bár az aranyszabályok tényleg aranyat érnek, nincsenek kőbe vésve; bátor kísérletezéssel, az aromák játékával új párokat is felfedezhet.

TOVÁBBI ÉRDEKES CIKKEK, RECEPTEK AZ ORIGO GASZTROROVATÁBAN:

# data[].attributes.attachment_link.description
Bár imádjuk az exkluzív, csillogó és a borospincés borkóstolók hangulatát is, mi lenne, ha most inkább otthon randiznánk egy testes vörössel? Tartsa be a házi borkóstolók aranyszabályait, így tökéletes este elébe nézhet! Mire van szükségünk egy vidám borkóstolóhoz? Néhány jó minőségű borra, egy-két pikáns sajtra, és remek hangulatra.